După alegerile europarlamentare toate partidele de opoziție ar trebui să înceapă discuțiile pentru un candidat unic la Primăria Capitalei, a declarat președintele USR, Dan Barna, care a fost invitat alături de liderul PLUS, Dacian Cioloș, la interviurile HotNews.ro. Tot, după euroalegeri, USR și PLUS vor decide dacă vor avea un candidat la prezidențiale, cel mai probabil în toamnă.

„În 26 mai românii pot transmite un mesaj acestei case de avocatură a lui Liviu Dragnea.Trebuie să redevenim o țară normală”, a precizat Barna.Întrebat dacă își dorește să fie candidatul Aliantei 2020 USR-PLUS la prezidențiale, Dacian Cioloș a răspuns: „Deocamdată, hai să câștigăm alegerile europarlamentare”.Cum a ajuns Dacian Ciolos primul pe lista de europarlamentare a Alianței, care este scorul pe care și-l asumă liderii USR și PLUS, care este oferta economică și ce taxe vor să scadă, aflați urmărind interviul mai jos: